pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Krungthai Connext คว้ารางวัล LINE Thailand Awards 3 ปีซ้อน
วันศุกร์ที่ 9 มิถุนายน 2566
09/06/2566
Krungthai Connext คว้ารางวัล LINE Thailand Awards 3 ปีซ้อน
ธนาคารกรุงไทย ประสบความสําเร็จในการพัฒนา Krungthai Connext ซึ่งเป็น LINE Official Account ของธนาคาร คว้ารางวัล Best Official Account in Bank & Finance จากเวที LINE Thailand Awards 2022 เป็นปีที่ 3
ธนาคารกรุงไทย ประสบความสําเร็จในการพัฒนา Krungthai Connext ซึ่งเป็น LINE Official Account ของธนาคาร คว้ารางวัล Best Official Account in Bank & Finance จากเวที LINE Thailand Awards 2022 เป็นปีที่ 3 โดยในปี 2021 ได้รับรางวัล Best Official Account in Finance & Insurance และปี 2019 ได้รับรางวัล Best Official Account of The Year
งานประกาศรางวัล LINE Thailand Awards จัดขึ้น เพื่อเชิดชูความสําเร็จขององค์กรและแบรนด์ที่ใช้งานแพลตฟอร์มในเชิงธุรกิจได้อย่างสร้างสรรค์ ทรงประสิทธิภาพ นําไปสู่ความสําเร็จเชิงการตลาดอันโดดเด่น โดย Krungthai Connext เป็นช่องทางการให้บริการลูกค้าที่มีประสิทธิภาพ ด้วยบริการพิเศษเฉพาะตัว รายงานความเคลื่อนไหวของรายการบัญชี ทั้งเงินเข้าและเงิน แจ้งเตือนใช้จ่ายบัตรเดบิต บัตร Krungthai Travel Card บัตรกรุงไทย Fun Card บริการ Smart Alerts แจ้งเตือนการจ่ายบิลล่วงหน้า และวางแผนออมเงินในโอกาสพิเศษ ตั้งค่าแจ้งเตือนราคาทองคําและค่าเงินดอลลาร์สหรัฐ เพื่อวางแผนการลงทุน นอกจากนี้ ยังมีฟีเจอร์ค้นหา ATM ใกล้บ้าน และบริการจองคิวใช้บริการสาขา ช่วยให้ลูกค้าวางแผนการทําธุรกรรมต่างๆ ได้สะดวก รวดเร็วขึ้น ตอกย้ําให้เห็นถึงการปรับตัวเข้าสู่ยุคดิจิทัล ด้วยการใช้แพลตฟอร์มในการสร้างการเติบโตให้ธุรกิจ ช่วยสร้างความประทับใจและสร้างประสบการณ์ที่ดีให้กับลูกค้า ส่งผลให้มีผู้ใช้งานเพิ่มขึ้นอย่างต่อเนื่อง ล่าสุด มีผู้ใช้งาน Krungthai Connext แล้วกว่า 21 ล้านราย
รัฐบาลไทย-ข่าวทำเนียบรัฐบาล-กรมการขนส่งทางบก เผยสถิติยอดการจองหมายเลขทะเบียนรถยนต์ผ่านระบบอินเทอร์เน็ตหลังเปิดระบบให้ยืนยันตัวตนผ่านแอปพลิเคชัน ThaID ระหว่างวันที่ 1 - 7 มิถุนายน 2566
วันศุกร์ที่ 9 มิถุนายน 2566
กรมการขนส่งทางบก เผยสถิติยอดการจองหมายเลขทะเบียนรถยนต์ผ่านระบบอินเทอร์เน็ตหลังเปิดระบบให้ยืนยันตัวตนผ่านแอปพลิเคชัน ThaID ระหว่างวันที่ 1 - 7 มิถุนายน 2566
มียอดจองหมายเลขทะเบียนรถกว่า 2,508 คัน
กรมการขนส่งทางบก เผยสถิติยอดการจองหมายเลขทะเบียนรถยนต์ผ่านระบบอินเทอร์เน็ตหลังเปิดระบบให้ยืนยันตัวตนผ่านแอปพลิเคชัน ThaID ระหว่างวันที่ 1 - 7 มิถุนายน 2566 มียอดจองหมายเลขทะเบียนรถกว่า 2,508 คัน
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า หลังจากกรมการขนส่งทางบกได้พัฒนาระบบการจองหมายเลขทะเบียนรถยนต์ ผ่านระบบอินเทอร์เน็ตที่เว็บไซต์ https://reserve.dlt.go.th/reserve/ โดยเปิดระบบให้มีการยืนยันตัวตนผ่านแอปพลิเคชัน ThaID ก่อนจองหมายเลขทะเบียนรถ ตั้งแต่วันที่ 1 มิถุนายน 2566 เพื่อให้เป็นไปตามมาตรฐานของพระราชบัญญัติคุ้มครองข้อมูลส่วนบุคคล พ.ศ. 2562 หรือ PDPA (Personal Data Protection Act) และป้องกันการแอบอ้างชื่อบุคคลอื่นมาดําเนินการจองทะเบียนรถ ซึ่งอาจก่อให้เกิดความเสียหายกับข้อมูลส่วนบุคคลหรือสูญเสียทรัพย์ได้ โดยระหว่างวันที่ 1 - 7 มิถุนายน 2566 มีสถิติการดําเนินการจองหมายเลขทะเบียนรถยนต์ผ่านระบบการยืนยันตัวตนผ่านแอปพลิเคชัน ThaID สําเร็จทั้งหมด 2,508 หมายเลข โดยแบ่งตามประเภทดังนี้
แบ่งตามประเภทบุคคล
1. บุคคลทั่วไป 2,263 ราย
2. นิติบุคล/ชาวต่างชาติ 245 ราย
แบ่งตามประเภทรถ
1. รถยนต์นั่งส่วนบุคคลไม่เกิน 7 คน (รถเก๋ง หรือ รถกระบะ 4 ประตู) 2,633 คัน
2. รถยนต์นั่งส่วนบุคคลเกิน 7 คน (รถตู้) 38 คัน
3. รถยนต์บรรทุกส่วนบุคคล (รถกระบะบรรทุก หรือ รถกระบะ 2 ประตู) 82 คัน
สําหรับผู้ที่สนใจจองหมายเลขทะเบียนรถ สามารถดําเนินการลงทะเบียนด้วยตนเอง โดยการถ่ายภาพบัตรประจําตัวประชาชนและภาพใบหน้า ผ่านแอปพลิเคชัน ThaID ในโทรศัพท์มือถือของตนเอง กรณีนิติบุคคล/ชาวต่างชาติสามารถให้ผู้แทนนิติบุคคลหรือผู้แทนชาวต่างชาติลงทะเบียนผ่านแอปพลิเคชัน ThaID ได้เช่นกัน หลังจากนั้นให้เข้าเว็บไซต์ https://reserve.dlt.go.th/reserve/ เลือกเมนู “จองหมายเลขทะเบียน” ระบบจะเข้าสู่หน้ายืนยันตัวตน ให้ทําการยืนยันตัวตนโดยสแกน QR code ผ่านแอปพลิเคชัน ThaID เมื่อยืนยันตัวตนแล้วสามารถจองทะเบียนรถได้ตามปกติ โดยรถ 1 คัน สามารถจองได้ 1 หมายเลขทะเบียนเท่านั้น เมื่อจองหมายเลขทะเบียนรถยนต์ได้แล้ว จะสามารถจองหมายเลขทะเบียนได้ใหม่อีกครั้งหลังจาก 3 เดือน นับจากวันที่จองเลขทะเบียน โดยอ้างอิงจากเลขบัตรประจําตัวประชาชน และรายละเอียดของรถที่จองหมายเลขทะเบียนได้
รัฐบาลไทย-ข่าวทำเนียบรัฐบาล-รองฯ ประวิตร นั่งหัวโต๊ะ ติดตามผลพร้อมสร้างทีมพัฒนาแรงงาน ตั้งเป้าปี 2566 กว่า 8 แสนคน
วันศุกร์ที่ 9 มิถุนายน 2566
รองฯ ประวิตร นั่งหัวโต๊ะ ติดตามผลพร้อมสร้างทีมพัฒนาแรงงาน ตั้งเป้าปี 2566 กว่า 8 แสนคน
พลเอก ประวิตร วงษ์สุวรรณ นั่งหัวโต๊ะ ประชุมคณะกรรมการ กพร.ปช. ครั้งที่  1/2566 เดินหน้าจัดตั้งคณะอนุกรรมการระดับจังหวัด เร่งพัฒนากําลังคน เป้าหมายกว่า 8 แสนคน
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ เป็นประธานการประชุม คกก. พัฒนาแรงงานและประสานงานการฝึกอาชีพ สนับสนุนแผนพัฒนากำลังคน 5 ปี เสริมขีดความสามารถทางการแข่งขัน รองรับกลุ่มอุตสาหกรรมอนาคต
วันศุกร์ที่ 9 มิถุนายน 2566
09/06/2566
รองนายกฯ พล.อ.ประวิตรฯ เป็นประธานการประชุม คกก. พัฒนาแรงงานและประสานงานการฝึกอาชีพ สนับสนุนแผนพัฒนากําลังคน 5 ปี เสริมขีดความสามารถทางการแข่งขัน รองรับกลุ่มอุตสาหกรรมอนาคต
รองนายกฯ พล.อ.ประวิตรฯ เป็นประธานการประชุม คกก. พัฒนาแรงงานและประสานงานการฝึกอาชีพ สนับสนุนแผนพัฒนากําลังคน 5 ปี เสริมขีดความสามารถทางการแข่งขัน รองรับกลุ่มอุตสาหกรรมอนาคต
วันนี้ (วันที่ 9 มิถุนายน 2566) เวลา 10.30 น. ณ มูลนิธิอนุรักษ์ป่ารอยต่อ 5 จังหวัด พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการพัฒนาแรงงานและประสานงานการฝึกอาชีพแห่งชาติ ผ่านระบบ VTC เพื่อขับเคลื่อนการแก้ปัญหาแรงงานในอนาคต
โดยที่ประชุมรับทราบเรื่องสําคัญ ประกอบด้วย การพัฒนาฐานข้อมูลการพัฒนาคนระดับจังหวัด ด้านอุตสาหกรรมต่าง ๆ ทั้งด้านการเกษตรและเทคโนโลยีชีวภาพ ท่องเที่ยวเชิงสุขภาพ และการแปรรูปอาหาร รวมทั้งผลการพัฒนาฝีมือแรงงานในอุตสาหกรรมเป้าหมาย ปี 2565 – 2566 รวม 2.402 ล้านคน และการจัดทําแผนพัฒนาแรงงานในอุตสาหกรรมการบินและโลจิสติกส์ ปี 2566 – 2570
จากนั้น ที่ประชุมได้ร่วมกันพิจารณาและให้ความเห็นชอบ (ร่าง) แผนพัฒนากําลังคนระดับจังหวัดปี 2565 – 2570 โดยมีเป้าหมายพัฒนากําลังคน รวมทั้งสิ้น 12.465 ล้านคน โดยให้ผู้ว่าราชการจังหวัดบูรณาแผนงานจังหวัด และเห็นชอบ (ร่าง) แผนพัฒนาแรงงานและประสานงานการฝึกอาชีพในอุตสาหกรรมเป้าหมาย (S-Curve 11) ปี 2565 – 2570 ที่เน้นเป้าหมาย ผลิตและพัฒนากําลังแรงงานในอุตสาหกรรมเป้าหมายอย่างเป็นรูปธรรม สร้างเสริมกลไกการบูรณาการการผลิตและพัฒนาแรงงานทั้งภาครัฐและเอกชน รวมทั้งแก้ปัญหาด้านสมรรถนะแรงงานให้สอดรับกับความต้องการของอุตสาหกรรมเป้าหมาย โดยจัดทําเสร็จแล้ว 4 กลุ่ม คือ อุตสาหกรรมยานยนต์สมัยใหม่ 24,500 คน อุตสาหกรรมดิจิตอล 713,432 คน อุตสาหกรรมการแปรรูปอาหาร 357,300 คน และอุตสาหกรรมการแพทย์ครบวงจร ซึ่งมีเป้าหมายรองรับการผลิต 298,100 คน
รองนายกรัฐมนตรี เน้นย้ําว่า การพัฒนากําลังคนรองรับอุตสาหกรรมเป้าหมายอนาคต เป็นเรื่องสําคัญที่จะต้องวางแผนแบบมีส่วนร่วมกับภาคเอกชนและสถาบันวิชาชีพอย่างเป็นระบบไปพร้อมกัน โดยขอให้ลงลึกถึงข้อมูลการขาดแคลนแรงงานด้านต่าง ๆ ตามความเป็นจริง โดยเฉพาะทักษะแรงงานใหม่ในอุตสาหกรรมอนาคต โดยขอให้ กระทรวงการอุดมศึกษา วิทยาศาสตร์ วิจัยและนวัตกรรม (อว.) สนับสนุนและร่วมมือกับกรมพัฒนาฝีมือแรงงาน
สําหรับในระดับจังหวัด การขับเคลื่อนแผนแบบบูรณาการมีส่วนร่วมเป็นเรื่องสําคัญ โดยขอให้ดึงและส่งเสริมสถาบันการศึกษาในพื้นที่ เข้ามาร่วมสร้างทักษะคนให้ตรงกับอุตสาหกรรมที่มีในแต่ละท้องถิ่น ทั้งนี้ขอให้ไม่ละเลยการพัฒนาทักษะแรงงานในกลุ่มผู้ต้องขังไปพร้อมกัน เพื่อให้ประชาชนในพื้นที่มีงาน ซึ่งเป็นการรักษ์และลดการเคลื่อนย้ายถิ่นฐาน นําสู่การพัฒนาคุณภาพชีวิตแรงงานที่ดีขึ้นโดยรวม
รัฐบาลไทย-ข่าวทำเนียบรัฐบาล-ปรับค่ามาตรฐานคุณภาพอากาศ PM2.5 ตามหลักเกณฑ์องค์การอนามัยโลก
วันศุกร์ที่ 9 มิถุนายน 2566
ปรับค่ามาตรฐานคุณภาพอากาศ PM2.5 ตามหลักเกณฑ์องค์การอนามัยโลก
วันศุกร์ที่ 9 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กระทรวงทรัพยากรธรรมชาติและสิ่งแวดล้อม ปรับดัชนีคุณภาพอากาศ AQI
ตามหลักเกณฑ์มาตรฐานขององค์การอนามัยโลก โดยค่ามาตรฐาน PM2.5 จาก 50 มคก./ลบ.ม. เป็น 37.5
มคก./ลบ.ม. ช่วงระดับการแจ้งเตือนดัชนีคุณภาพอากาศยังคงแบ่งเป็น 5 ระดับค่าสีตามเดิม คือ สีฟ้า เขียว
เหลือง ส้ม และแดง โดยปรับค่าระดับสีแดง จากเดิม 91 มคก./ลบ.ม. เป็น 75.1 มคก./ลบ.ม.
และขอความร่วมมือทุกส่วนราชการที่เกี่ยวข้องเตรียมพร้อมดําเนินการแก้ไขปัญหาฝุ่นละออง PM2.5
ให้เป็นไปตามมาตรฐานที่กําหนดใหม่
พร้อมทั้งมอบหมายให้กรมควบคุมมลพิษประสานกับประเทศเพื่อนบ้านเพื่อยกระดับแนวทางความร่วมมือในก
ารแก้ปัญหาหมอกควันข้ามแดนร่วมกันอย่างจริงจัง เป็นมาตรฐาน และยั่งยืนต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Department of Employment  confirms that employers are still able to employ Lao and Cambodian workers.
วันศุกร์ที่ 9 มิถุนายน 2566
09/06/2566
Department of Employment  confirms that employers are still able to employ Lao and Cambodian workers.
Director-General of the Department of Employment reaffirms that after 1 June 2023, Thai employers can still employ Laos, Cambodian, and Myanmar workers
only the venue for submitting the requests to recruit foreign workers under the MoU is revised for the convenience of employers.
Mr. Phairoj Chotikasatien, Director-General of the Department of Employment, pointed out that there has been a misunderstanding among social media users regarding the process of submitting the demand to employ foreign workers of Cambodian, Lao, and Myanmar nationalities. The claim that Thailand will no longer allow the employment of foreign workers from 1 June 2023 onwards is untrue. The Department of Employment wishes to reaffirm that from 1 June 2023 onwards, employers or business owners who wish to recruit foreign workers under the MoUs between Thailand and source countries can still submit their demands. For Cambodian and Laos workers, employers are requested to submit their demands at Provincial Employment Offices and Bangkok Employment Office Areas 1-10 in their locations, not at the Department of Employment (Central Office). For Myanmar workers, employers are requested to continue to submit their demands at the Department of Employment (Central Office).
“Since the Covid-19 situation has now improved, the Department of Employment has revised the steps of submitting the demand to employ foreign workers in order to speed up the process and make it more convenient for employers and business owners. However, the process for Myanmar workers is to remain the same as authorities on the Myanmar side require that the demands sent to the Department of Labour of Myanmar are signed by the Director-General of the Department of Employment,” said the Director-General of the Department of Employment.
Employers, business owners, and foreign workers can inquire further details at all Provincial Employment Offices and Bangkok Employment Office Areas 1-10, or at the Ministry of Labour Hotline 1506 Ext. 2 for the Department of Employment.
รัฐบาลไทย-ข่าวทำเนียบรัฐบาล-ก.แรงงาน ร่วมการบินพลเรือนเปิดคอร์ส E-learning การบิน ชวนคนสนใจติดปีกเรียนฟรี มีวุฒิบัตร
วันพฤหัสบดีที่ 8 มิถุนายน 2566
ก.แรงงาน ร่วมการบินพลเรือนเปิดคอร์ส E-learning การบิน ชวนคนสนใจติดปีกเรียนฟรี มีวุฒิบัตร
กระทรวงแรงงาน โดยกรมพัฒนาฝีมือแรงงาน ชวนแรงงานสนใจงานการบิน เข้าอบรมออนไลน์ เรียนฟรีไม่มีค่าใช้จ่าย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มความร่วมมือไทย – จีน พัฒนาเส้นทางขนส่งทางเรือ จากไทยไปจ้านเจียง ใช้เวลาขนส่งจากแหลมฉบังไปท่าเรือจ้านเจียงไม่เกิน 3 วัน
วันศุกร์ที่ 30 มิถุนายน 2566
30/06/2566
โฆษกรัฐบาลเผย นายกฯ ปลื้มความร่วมมือไทย – จีน พัฒนาเส้นทางขนส่งทางเรือ จากไทยไปจ้านเจียง ใช้เวลาขนส่งจากแหลมฉบังไปท่าเรือจ้านเจียงไม่เกิน 3 วัน
โฆษกรัฐบาลเผย นายกฯ ปลื้มความร่วมมือไทย – จีน พัฒนาเส้นทางขนส่งทางเรือ จากไทยไปจ้านเจียง ใช้เวลาขนส่งจากแหลมฉบังไปท่าเรือจ้านเจียงไม่เกิน 3 วัน
วันที่ 30 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความร่วมมือระหว่างไทย - จีน เพื่อต่อยอด เพิ่มโอกาส การค้าการส่งออกระหว่างกัน เชื่อมั่นจะเป็นโอกาสขยายการส่งออกกุ้งและผลไม้สู่เมืองจ้านเจียงและพื้นที่อื่นๆ ของมณฑลกวางตุ้ง สาธารณรัฐประชาชนจีน
โฆษกประจําสํานักนายกรัฐมนตรีกล่าวว่า หน่วยงานที่เกี่ยวข้องของไทย ได้แก่ กระทรวงเกษตรเเละสหกรณ์ กระทรวงการต่างประเทศ ได้ประสานการทํางานร่วมกับฝ่ายจีน สํารวจพื้นที่ท่าเรือ และตลาดทางการค้า เมืองจ้านเจียง มณฑลกวางตุ้ง สาธารณรัฐประชาชนจีน ซึ่งเมืองจ้านเจียง เป็นเมืองท่าใหญ่ที่สําคัญของมณฑลกวางตุ้ง เป็นศูนย์กลางการค้าผลไม้ใหญ่ที่สุด และเป็นศูนย์กลางอุตสาหกรรมกุ้งอันดับหนึ่งของจีน รวมทั้งเป็นเมืองที่มีความพร้อมทางด้านระบบห่วงโซ่ความเย็น (Cold chain system) ทั้งในขณะจัดเก็บ และขนส่งเพื่อคงคุณภาพของสินค้าให้ดีที่สุด
ทั้งนี้ ท่าเรือจ้านเจียง (Zhanjiang Port) เป็นท่าเรือน้ําลึกทางตอนใต้ที่สําคัญ มีท่าเทียบเรือ และจุดจอดเรือ 162 แห่ง รองรับปริมาณสินค้าได้กว่า 340 ล้านตัน รองรับตู้คอนเทนเนอร์ขนาด 20 ฟุตรวม 800,000 ตู้ มีแนวเดินเรือน้ําลึกที่สุดทางภาคใต้ของจีน สามารถรองรับเรือระวาง 400,000 ตัน มีเส้นทางเดินเรือขนส่งตู้คอนเทนเนอร์ มีบริการขนส่งทางรถไฟเชื่อมต่อกับทางเรือ และมีสถานที่ควบคุมตรวจสอบที่กําหนดเฉพาะสําหรับการนําเข้าผลไม้ และธัญพืช และมีการนําเข้ามันสําปะหลังแห้งและกุ้งแช่แข็ง ท่าเรือจ้านเจียงจึงสามารถเป็นอีกทางเลือกของการขนส่งสินค้าทางเรือตอนใต้สุดของมลฑลกวางตุ้ง โดยใช้เวลาขนส่งจากแหลมฉบังไปท่าเรือจ้านเจียงไม่เกิน 3 วัน ซึ่งสามารถใช้เป็นการรองรับการส่งออกทุเรียนและผลไม้อื่น ๆ กรณีที่เกิดปัญหาติดขัดบริเวณด่านทางบก
ในโอกาสนี้ คณะผู้แทนของทั้งสองประเทศได้เยี่ยมชมตลาดค้าส่งผักและผลไม้เจียงหนาน จ้านเจียง และ ตลาดสินค้าเกษตรเชียงหนานเสียซาน ซึ่งเป็นสาขาของตลาดเชียงหนาน-กวางโจว ตลาดค้าขายผักและผลไม้ใหญ่ที่สุดในจีน และมีส่วนของโรงงานแปรรูปกุ้ง จึงเป็นโอกาสให้ไทยสามารถขยายการส่งออกกุ้งมาจ้านเจียงเพิ่มขึ้น รวมทั้ง คณะผู้แทนฯ ได้ร่วมกันหารือเพื่อพิจารณาการเปิดเส้นทางการขนส่งทางเรือจากไทยมายังท่าเรือจ้านเจียง
"นายกรัฐมนตรีขอบคุณการทํางานของหน่วยงานที่เกี่ยวข้องที่ดําเนินการตามนโยบายของรัฐบาลในการแสวงหาโอกาสเพิ่มขึ้น เพื่อเป็นช่องทางให้สินค้าไทย นายกรัฐมนตรีมั่นใจในคุณภาพ มาตรฐานสินค้าไทย ซึ่งหากประกอบกับท่าเรือ เส้นทาง ที่มีมาตรฐาน ใช้ระยะเวลาน้อย จะยกระดับการส่งออกสินค้าไทย รองรับอุตสาหกรรมส่งออกสินค้าเกษตรไทยได้มากขึ้น ทั้งนี้ ประเทศไทยมุ่งมั่นพัฒนาอุตสาหกรรมโลจิสติกส์ และเพิ่มเครือข่ายโครงสร้างพื้นฐานของไทยอย่างต่อเนื่อง จึงมุ่งหวังว่าการพัฒนาที่รัฐบาลทํามาอย่างต่อเนื่องจะมีส่วนพัฒนาชีวิตความเป็นอยู่ของประชาชน เกษตรกรไทย และผู้ประกอบการโลจิสติกส์ไทยให้ดีขึ้น" นายอนุชาฯ กล่าว
รัฐบาลไทย-ข่าวทำเนียบรัฐบาล-“ปลัดฯ จตุพร” ซักซ้อมหน่วยงาน ทส. เตรียมดำเนินการตามมาตรา 165 แห่ง พ.ร.บ. ตำรวจแห่งชาติ 2565 เพื่อเพิ่มประสิทธิภาพในการทำงาน และบูรณาการงานร่วมกัน
วันศุกร์ที่ 30 มิถุนายน 2566
“ปลัดฯ จตุพร” ซักซ้อมหน่วยงาน ทส. เตรียมดําเนินการตามมาตรา 165 แห่ง พ.ร.บ. ตํารวจแห่งชาติ 2565 เพื่อเพิ่มประสิทธิภาพในการทํางาน และบูรณาการงานร่วมกัน
“ปลัดฯ จตุพร” ซักซ้อมหน่วยงาน ทส. เตรียมดําเนินการตามมาตรา 165 แห่ง พ.ร.บ. ตํารวจแห่งชาติ 2565 เพื่อเพิ่มประสิทธิภาพในการทํางาน และบูรณาการงานร่วมกัน
“ปลัดฯ จตุพร” ซักซ้อมหน่วยงาน ทส. เตรียมดําเนินการตามมาตรา 165 แห่ง พ.ร.บ. ตํารวจแห่งชาติ 2565 เพื่อเพิ่มประสิทธิภาพในการทํางาน และบูรณาการงานร่วมกัน
วันที่ 29 มิถุนายน 2566 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานการประชุมหารือการดําเนินการตามมาตรา 165 แห่งพระราชบัญญัติตํารวจแห่งชาติ พ.ศ. 2565 ร่วมกับผู้แทนหน่วยงานใน ทส. ที่รับผิดชอบปฏิบัติการตามกฎหมายเกี่ยวกับทรัพยากรธรรมชาติและสิ่งแวดล้อม ได้แก่ กรมอุทยานแห่งชาติ สัตว์ป่า และพันธุ์พืช กรมป่าไม้ กรมทรัพยากรทางทะเลและชายฝั่ง กรมทรัพยากรน้ํา กรมทรัพยากรน้ําบาดาล กรมทรัพยากรธรณี กรมควบคุมมลพิษ กรมส่งเสริมคุณภาพสิ่งแวดล้อม และสํานักงานนโยบายและแผนทรัพยากรธรรมชาติและสิ่งแวดล้อม โดยมี รองปลัดกระทรวงฯ และกองกฎหมาย สํานักงานปลัดกระทรวงฯ เข้าร่วมการประชุม ณ ห้องประชุมชั้น 17 กระทรวงทรัพยากรธรรมชาติและสิ่งแวดล้อม เพื่อร่วมกันพิจารณาถึงการเพิ่มประสิทธิภาพการทํางาน การแบ่งเบาภารกิจ และการบูรณาการภารกิจ ร่วมกับสํานักงานตํารวจแห่งชาติ ในการป้องกันและปราบปราม การสืบสวน และการสอบสวนการกระทําความผิดเกี่ยวกับกฎหมายที่เกี่ยวกับทรัพยากรธรรมชาติและสิ่งแวดล้อมให้เกิดความชัดเจนสามารถนําไปสู่การปฏิบัติในระดับพื้นที่ได้อย่างแท้จริง
โดย ปกท.ทส. ได้มอบแนวทางการดําเนินงานให้ทุกหน่วยงานที่เกี่ยวข้อง เร่งจัดทํารายละเอียดแนวทางการปฏิบัติการทั้งในด้านการป้องกัน การปราบปราม การสืบสวน เพื่อใช้เป็นคู่มือในการซักซ้อมความเข้าใจกับเจ้าหน้าที่ในระดับพื้นที่ได้อย่างถูกต้องเป็นระบบต่อไป ซึ่งการปรับเปลี่ยนในครั้งนี้ ถือเป็นการปฏิรูปการปฏิบัติงานใหม่ เพื่อตอบสนองต่อการเปลี่ยนแปลงที่เกิดขึ้นกับสังคม จึงต้องมีการชี้แจงและทําความเข้าใจกับเจ้าหน้าที่ผู้ปฏิบัติงานในพื้นที่ให้มีความเข้าใจที่ถูกต้อง ชัดเจน สามารถปฏิบัติงานได้จริง ควบคู่กับการพัฒนาทักษะและสมรรถนะของเจ้าหน้าที่ รวมถึงมีการนําเทคโนโลยีต่าง ๆ เข้ามาปรับใช้กับภารกิจการปฏิบัติงาน เพื่อช่วยเพิ่มประสิทธิภาพในการทํางานให้กับเจ้าหน้าที่ให้สามารถปฏิบัติงานได้อย่างรัดกุมยิ่งขึ้น
รัฐบาลไทย-ข่าวทำเนียบรัฐบาล-ไทยประสบความสำเร็จ เป็นเจ้าภาพประชุม WCEC บูมการค้า – การลงทุน ฟื้นเศรษฐกิจไทย
วันศุกร์ที่ 30 มิถุนายน 2566
ไทยประสบความสําเร็จ เป็นเจ้าภาพประชุม WCEC บูมการค้า – การลงทุน ฟื้นเศรษฐกิจไทย
.....
ปิดฉากลงเป็นที่เรียบร้อยแล้วสําหรับการเป็นเจ้าภาพจัดประชุมผู้ประกอบการชาวจีนโลก ครั้งที่ 16 (The 16th World Chinese Entrepreneurs Convention : WCEC) เมื่อวันที่ 24 - 26 มิ.ย. 66
ณ ศูนย์การประชุมแห่งชาติสิริกิติ์ มีนักธุรกิจกว่า 4,000 คน จาก 50 ประเทศทั่วโลกเข้าร่วม
เพื่อต่อยอดเชื่อมโยงเครือข่าย แลกเปลี่ยนข้อมูล และโอกาสทางธุรกิจ
.
ซึ่ง สํานักงานคณะกรรมการส่งเสริมการลงทุน (BOI) นําเสนอจุดแข็งของไทยเพื่อดึงดูดการลงทุนจากจีน ทั้งความได้เปรียบเรื่องจุดศูนย์กลางของภูมิภาค ความพร้อมทางโครงสร้างพื้นฐาน โดยเฉพาะเขตเศรษฐกิจ EEC ห่วงโซ่อุปทานที่ครบวงจรในอุตสาหกรรมยานยนต์และอิเล็กทรอนิกส์ บุคลากรและสภาพแวดล้อมที่เอื้อต่อการลงทุน รวมถึงมาตรการและสิทธิประโยชน์ทางภาษีจากภาครัฐ ขณะที่
นักลงทุนจีนให้ความสนใจลงทุนในไทย โดยเฉพาะยานยนต์ไฟฟ้า (EV) คาดว่าช่วงจัดงานมีเงินสะพัดเศรษฐกิจไทย 500 ล้านบาท
.
ที่ผ่านมา รัฐบาลไทยมุ่งขยายความร่วมมือทางเศรษฐกิจกับจีนมาอย่างต่อเนื่อง ปัจจุบันกระทรวงพาณิชย์ได้ลงนาม mini FTA ร่วมกับจีน แล้ว 3 ฉบับ ประกอบด้วย 1. มณฑลไห่หนาน
2. มณฑลกานซู่ และ 3. เมืองเซินเจิ้น และในเดือน ส.ค. 66 จะลงนามเพิ่มกับมณฑลยูนนาน
ซึ่งจะช่วยเพิ่มมูลค่าการค้าระหว่างกันได้มหาศาลในอนาคต
.
อ่านเพิ่มเติม คลิกhttps://www.thaigov.go.th/news/contents/details/69700
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส ร่วมพิธีเปิดการใช้งานแอปพลิเคชันไทยดี (ThaiD)
วันศุกร์ที่ 30 มิถุนายน 2566
ดีอีเอส ร่วมพิธีเปิดการใช้งานแอปพลิเคชันไทยดี (ThaiD)
ดีอีเอส ร่วมพิธีเปิดการใช้งานแอปพลิเคชันไทยดี (ThaiD)
วันนี้ (30 มิถุนายน 2566) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานในพิธีเปิดการใช้งานระบบการพิสูจน์และยืนยันตัวตนทางดิจิทัล (Digital ID) และระบบเปรียบเทียบภาพใบหน้า (Face Verification System) โดยใช้งานผ่านแอปพลิเคชันไทยดี (ThaID) อย่างเป็นทางการ เพื่อยืนยันตัวตน โดยไม่ต้องกรอกข้อมูลให้เสียเวลา ถือเป็นการสร้างมิติใหม่ของการทําธุรกรรมผ่านช่องทางดิจิทัลที่มีความสะดวก รวดเร็ว และปลอดภัยมากยิ่งขึ้น โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยศาสตราจารย์พิเศษวิศิษฐ์ วิศิษฐ์สรอรรถ ปลัดกระทรวงดิจิทัลเพื่อเศรษฐกิจและสังคม นายสุทธิพงษ์ จุลเจริญ ปลัดกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง และเจ้าหน้าที่ที่เกี่ยวข้องเข้าร่วมงาน ณ ลาน Promotion ชั้น 1 ห้างสรรพสินค้าเซ็ลทรัล ปิ่นเกล้า กรุงเทพฯ
________________________
รัฐบาลไทย-ข่าวทำเนียบรัฐบาล-SME D Bank เดินสายไขกุญแจ กม.นำอาคารที่พักอื่น ทำโรงแรมขนาดเล็กได้ นำร่อง 8 จว. เติมความรู้ปูทางสู่แหล่งทุน หนุนSMEsท่องเที่ยว กระตุ้นเศรษฐกิจ
วันศุกร์ที่ 30 มิถุนายน 2566
30/06/2566
SME D Bank เดินสายไขกุญแจ กม.นําอาคารที่พักอื่น ทําโรงแรมขนาดเล็กได้ นําร่อง 8 จว. เติมความรู้ปูทางสู่แหล่งทุน หนุนSMEsท่องเที่ยว กระตุ้นเศรษฐกิจ
SME D Bank จับมือพันธมิตร ส่งเสริมภาคอุตสาหกรรมท่องเที่ยว ขับเคลื่อนเศรษฐกิจไทย จัดโครงการ “Tourism Business 2023 พลิกฟื้นธุรกิจท่องเที่ยวไทย” นําร่องจัด 8 จังหวัดใน 5 ภูมิภาค ระหว่างเดือนกรกฎาคม-สิงหาคม 2566
SME D Bank จับมือพันธมิตร ส่งเสริมภาคอุตสาหกรรมท่องเที่ยว ขับเคลื่อนเศรษฐกิจไทย จัดโครงการ “Tourism Business 2023 พลิกฟื้นธุรกิจท่องเที่ยวไทย” ปูพรมเสิร์ฟความรู้เอสเอ็มอีกลุ่มท่องเที่ยวและเกี่ยวเนื่อง รับรู้แนวทางกฎหมายใหม่ให้อาคารที่พักอื่น ประกอบธุรกิจโรงแรมขนาดเล็กได้ ควบคู่การยกระดับมาตรฐานธุรกิจท่องเที่ยว ปูทางเข้าถึงแหล่งทุน กําหนดนําร่องจัด 8 จังหวัดใน 5 ภูมิภาค ระหว่างเดือนกรกฎาคม-สิงหาคม 2566 รีบสมัครด่วน รับจํานวนจํากัด
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank ร่วมกับ มหาวิทยาลัยศิลปากร และหน่วยงานภาครัฐในท้องถิ่น จัด “โครงการ Tourism Business 2023 พลิกฟื้นธุรกิจท่องเที่ยวไทย” สนับสนุนลูกค้า SME D Bank และผู้ประกอบการเอสเอ็มอี กลุ่มท่องเที่ยวและเกี่ยวเนื่อง คว้าโอกาสเติบโตได้เต็มศักยภาพ ภายหลังสถานการณ์โควิด-19 คลี่คลาย และตอบรับนโยบายส่งเสริมการท่องเที่ยวของรัฐบาล ซึ่งกระทรวงมหาดไทยได้แก้กฎหมายให้อาคารที่พักอื่น สามารถประกอบธุรกิจโรงแรมขนาดเล็กได้ เพื่อช่วยเหลือผู้ประกอบการขนาดเล็ก รวมถึง ส่งเสริมการท่องเที่ยว กระจายรายได้สู่เมืองรอง กระตุ้นเศรษฐกิจประเทศ ด้วยการพาเข้ารับความรู้จากทีมวิทยากร ในหัวข้อ “ปลดล็อค ธุรกิจโรงแรมขนาดเล็ก... กฎหมายใหม่ ดันเข้าสู่แหล่งทุน” แนะนําแนวทางนําอาคารประเภทต่าง ๆ มาเป็นโรงแรมขนาดเล็ก ตามกฎหมายแก้ไขใหม่
นอกจากนั้น ได้รับความรู้การบริหารธุรกิจท่องเที่ยว รู้ทันทิศทางเทรนด์ตลาดท่องเที่ยวปี 2566-2567 เชื่อมโยงเครือข่ายธุรกิจ ขยายตลาด อีกทั้ง ผู้ประกอบการที่ผ่านโครงการ จะได้รับ e-Certificate รับรองผ่านการอบรม สามารถใช้การันตีและต่อยอดธุรกิจ สร้างความน่าเชื่อถือแก่ลูกค้า และที่สําคัญ ยังเปิดโอกาสเข้าถึงสินเชื่ออัตราดอกเบี้ยพิเศษจาก SME D Bank วงเงินกู้สูงสุดถึง 50 ล้านบาท ผ่อนนานสูงสุดถึง 15 ปี และสําหรับลูกค้าใหม่ เมื่อยื่นกู้และใช้วงเงิน 1 ล้านบาท ถึง 50 ล้านบาท ตั้งแต่วันนี้ถึงสิ้นเดือนกันยายน 2566 ได้รับ Cash Back ค่าประเมินหลักทรัพย์ค้ําประกัน มูลค่าสูงสุด 30,000 บาทต่อราย
โครงการดังกล่าว นําร่องจัดอบรม 8 ครั้ง ในพื้นที่ 8 จังหวัด 5 ภูมิภาค ระหว่างเดือนกรกฎาคม ถึง สิงหาคม 2566 ได้แก่ ภาคใต้ จัดที่ ภูเก็ต กับสุราษฎร์ธานี , ภาคตะวันออก จัดที่ เมืองพัทยา, ภาคกลาง จัดที่ กรุงเทพมหานคร, ภาคอีสาน จัดที่ ขอนแก่น กับ อุบลราชธานี และ ภาคเหนือ จัดที่ น่าน กับเชียงใหม่ ผู้ต้องการเข้าร่วมโครงการ สอบถามรายละเอียดเพิ่มเติมได้ที่ ฝ่ายพัฒนาและสนับสนุนผู้ประกอบการ 02-265-3775 , 062-625-9428 ,094-543-8245 หรือ Call Center 1357
รัฐบาลไทย-ข่าวทำเนียบรัฐบาล-ดีอีเอส ร่วมบันทึกเทปถวายพระพรชัยมงคล เนื่องในโอกาสวันเฉลิมพระชนมพรรษา
วันศุกร์ที่ 30 มิถุนายน 2566
ดีอีเอส ร่วมบันทึกเทปถวายพระพรชัยมงคล เนื่องในโอกาสวันเฉลิมพระชนมพรรษา
ดีอีเอส ร่วมบันทึกเทปถวายพระพรชัยมงคล เนื่องในโอกาสวันเฉลิมพระชนมพรรษา
วันนี้ (30 มิถุนายน 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยคณะผู้บริหาร ร่วมบันทึกเทปถวายพระพรเนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เพื่อแสดงความจงรักภักดีและสํานึกในพระมหากรุณาธิคุณ ณ สถานีโทรทัศน์ ช่อง 9 MCOT HD
________________________
รัฐบาลไทย-ข่าวทำเนียบรัฐบาล-รมว.สุชาติ สั่งจัดคอร์สพัฒนาช่างยานยนต์ EV
วันศุกร์ที่ 30 มิถุนายน 2566
รมว.สุชาติ สั่งจัดคอร์สพัฒนาช่างยานยนต์ EV
รมว.สุชาติ มอบกรมพัฒนาฝีมือแรงงาน  พัฒนาช่างยานยนต์ จัดฝึกช่างซ่อมรถพลังงานไฟฟ้า ชู สถาบันเฉพาะทางที่สมุทรปราการ
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมความสำเร็จการซื้อขายคาร์บอนเครดิตขององค์กรปกครองส่วนท้องถิ่น เป็นครั้งแรกในประเทศ นำร่อง 4 จังหวัด พร้อมขยายเพิ่ม 22 จังหวัดทั่วประเทศ สอดรับแนวทางการพัฒนาที่ยั่งยืน
วันศุกร์ที่ 30 มิถุนายน 2566
30/06/2566
​โฆษกรัฐบาลเผย นายกฯ ชื่นชมความสําเร็จการซื้อขายคาร์บอนเครดิตขององค์กรปกครองส่วนท้องถิ่น เป็นครั้งแรกในประเทศ นําร่อง 4 จังหวัด พร้อมขยายเพิ่ม 22 จังหวัดทั่วประเทศ สอดรับแนวทางการพัฒนาที่ยั่งยืน
นําไทยสู่สังคมคาร์บอนเป็นศูนย์
วันนี้ (30 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความร่วมมือของทุกภาคส่วน ทั้งภาครัฐ ภาคเอกชน และภาคประชาสังคม ร่วมกันผลักดันการซื้อขายคาร์บอนเครดิตขององค์กรปกครองส่วนท้องถิ่น 4 จังหวัดนําร่อง เป็นครั้งแรกในประเทศไทย ผ่านการคัดแยกขยะและจัดทําถังขยะเปียก ลดโลกร้อน สร้างทุนหมุนเวียนกลับคืนสู่ชุมชน สอดคล้องกับแนวทางการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio – Circular – Green Economy: BCG) ของรัฐบาล ในการสร้างระบบเศรษฐกิจหมุนเวียนที่เน้นการแปลงของเสียให้เป็นแหล่งรายได้ ซึ่งสอดคล้องตามเป้าหมายการพัฒนาที่ยั่งยืน (Sustainable Development Goals: SDGs) ขององค์การสหประชาชาติ
โฆษกประจําสํานักนายกรัฐมนตรี กล่าวว่า กระทรวงมหาดไทย ร่วมกับภาคี และหน่วยงานที่เกี่ยวข้องทั้งภาคเอกชนและภาคประชาสังคม ประกาศความสําเร็จการจัดการขยะอาหารจากครัวเรือน เพื่อรับมือการเปลี่ยนแปลงสภาพภูมิอากาศ และบรรลุเป้าหมายประเทศไทยที่ยั่งยืน โดยกระทรวงมหาดไทยดําเนินโครงการถังขยะเปียก ลดโลกร้อน ในพื้นที่นําร่อง 4 จังหวัด ได้แก่ ลําพูน สมุทรสงคราม เลย และอํานาจเจริญ โดยองค์การบริหารก๊าซเรือนกระจก (อบก.) ได้รับรองคิดเป็นค่าคาร์บอนเครดิตร่วมกับหน่วยงานภายนอก สามารถแปลงเป็นเงินทุนกลับคืนสู่หมู่บ้าน/ชุมชนได้ในราคา 260 บาทต่อตัน ในเฟสแรก พร้อมเตรียมขยายแนวทางสู่ 22 จังหวัดทั่วประเทศ ซึ่งจะทําให้สามารถจัดเก็บปริมาณคาร์บอนเครดิตรวม 26 จังหวัด ที่จัดเก็บได้มากกว่า 2 ล้านตันคาร์บอนไดออกไซด์เทียบเท่า ช่วยส่งเสริมการลดก๊าซเรือนกระจกในระดับครัวเรือน นํารายได้หมุนเวียนกลับสู่ชุมชน
“นายกรัฐมนตรีให้ความสําคัญกับประเด็นเรื่องสิ่งแวดล้อม เน้นย้ําความร่วมมือ การจัดการร่วมกัน ของทุกภาคส่วนในการร่วมกันแก้ไขปัญหาอย่างจริงจัง เพราะผลกระทบจากสิ่งแวดล้อมส่งถึงทุกคน ที่อาศัยอยู่ร่วมกันบนโลกใบนี้ โดยภาครัฐถือเป็นส่วนกลางในฐานะผู้นําในการขับเคลื่อนนโยบาย ขณะที่ปัจจัยส่งเสริมความสําเร็จต้องอาศัยการบูรณาการความร่วมมือกับทุกภาคส่วน รวมถึงภาคประชาสังคม โดยนายกรัฐมนตรีเชื่อมั่นว่าการซื้อ-ขายคาร์บอนเครดิตนี้ จะสนับสนุนการมีส่วนร่วมของประชาชนลดก๊าซเรือนกระจกอย่างเป็นรูปธรรม สร้างสภาพแวดล้อมที่ดี และเป็นอีกหนึ่งแรงขับเคลื่อน นําประเทศมุ่งสู่สังคมคาร์บอนต่ํา” นายอนุชาฯ กล่าว
รัฐบาลไทย-ข่าวทำเนียบรัฐบาล-นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 68
วันศุกร์ที่ 30 มิถุนายน 2566
นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 68
...
นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 68
นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ผู้ผ่านการประเมินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 68 และมอบรางวัลพิเศษความดี 5 ด้าน ได้แก่ รางวัลผู้มีความรับผิดชอบสูง ผู้มีความตรงต่อเวลา ผู้มีมนุษย์สัมพันธ์ยอดเยี่ยม ผู้ช่วยเหลือผู้อื่นยอดเยี่ยม และผู้มีภาวะผู้นํายอดเยี่ยม ในวันที่ 30 มิถุนายน 2566 ณ โรงแรมแกรนด์ ฮาวเวิร์ด กรุงเทพมหานคร
นายมนตรี เดชาสกุลสม กล่าวว่า ขอแสดงความยินดีกับข้าราชการที่ผ่านการประเมินและได้รับวุฒิบัตรหลักสูตร “ฉันคือ...ข้าราชการที่ดี” ทั้ง 97 คน ถือว่าเป็นโอกาสอันดีที่ได้เข้ารับการฝึกอบรมหลักสูตรนี้ เนื่องจากวัตถุประสงค์ที่สําคัญของโครงการนี้ คือ การส่งเสริมการทํางานเป็นทีม พัฒนาเครือข่าย และสร้างสายสัมพันธ์ที่ดีระหว่างข้าราชการในสังกัดกระทรวงฯ ก่อให้เกิดการเรียนรู้ที่จะอยู่ร่วมกัน ได้แลกเปลี่ยนความคิดเห็น เรียนรู้จากประสบการณ์หลังจากผ่านวิกฤต COVID-19 เชื่อว่าข้าราชการทุกคนที่ผ่านการฝึกอบรมความพร้อมที่จะเติบโตสู่การเป็นข้าราชการที่ดี และเป็นกําลังสําคัญของการพัฒนาประเทศในอนาคต และขอให้ตระหนักไว้เสมอว่า “การเป็นข้าราชการที่ดี คือศักดิ์ศรีของตัวข้าราชการเอง จะนํามาซึ่งความน่าเชื่อถือ และความไว้วางใจจากประชาชน” เจตนารมณ์และเป้าหมายที่สําคัญในการปฏิบัติราชการ คือ ต้องปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ นําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม และขอให้นําความรู้และประสบการณ์ที่ได้ไปประยุกต์ใช้กับการทํางานและชีวิตส่วนตัว เพื่อนําพากระทรวงฯ ไปสู่ความเข้มแข็งอย่างยั่งยืน
กระทรวงฯ ดําเนินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 68 การฝึกอบรมระหว่างวันที่ 21 - 30 มิถุนายน 2566 เนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สํานักงาน ก.พ. กําหนด เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติงานราชการ ส่งเสริมคุณธรรมและจริยธรรม สร้างสายสัมพันธ์ที่ดี แลกเปลี่ยนความคิดเห็นซึ่งกันและกัน และพัฒนาเครือข่ายการทํางานระหว่างหน่วยงาน ทําให้ผู้เข้ารับการอบรมเกิดกระบวนการเรียนรู้ สามารถปรับตัวในการอยู่ร่วมกันและการทํางานเป็นทีมได้อย่างดี เพื่อนํามาปรับใช้ในการปฏิบัติงานจริงต่อไป
รัฐบาลไทย-ข่าวทำเนียบรัฐบาล-กรมการจัดหางาน จับมือ 7 – Eleven พัฒนาการให้บริการ เพิ่มช่องทางชำระเงิน สะดวก รวดเร็ว ประหยัดเวลา
วันศุกร์ที่ 30 มิถุนายน 2566
30/06/2566
กรมการจัดหางาน จับมือ 7 – Eleven พัฒนาการให้บริการ เพิ่มช่องทางชําระเงิน สะดวก รวดเร็ว ประหยัดเวลา
วันที่ 29 มิถุนายน 2566 นายไพโรจน์ โชติกเสถียร อธิบดีกรมการจัดหางาน ลงนามบันทึกความเข้าใจว่าด้วยการพัฒนาความร่วมมือด้านการให้บริการด้วยวิธีการทางอิเล็กทรอนิกส์ ระหว่าง กรมการจัดหางาน และ บริษัท เคาน์เตอร์เซอร์วิส จํากัด
ณ ห้องประชุมเทียน อัชกุล ชั้น 10 กรมการจัดหางาน ท่ามกลางแขกผู้มีเกียรติที่มาร่วมเป็นสักขีพยาน
นายไพโรจน์กล่าวว่า ปัจจุบันการนําระบบเทคโนโลยีดิจิทัลของภาครัฐมาใช้ในกระบวนการจัดหางานไปทํางานต่างประเทศมีความสําคัญอย่างยิ่งต่อการให้บริการประชาชน ให้เข้าถึงได้อย่างสะดวก รวดเร็ว ประหยัดเวลาและค่าใช้จ่าย ซึ่งกรมการจัดหางาน ได้มีการพัฒนาอย่างต่อเนื่องเพื่ออํานวยความสะดวกแก่ผู้รับบริการ พร้อมกับตอบสนองต่อนโยบายภาครัฐ โดยอาศัยความร่วมมือกับภาคเอกชนเพื่อเพิ่มช่องทางการให้บริการให้มีความหลากหลายและมีประสิทธิภาพมากยิ่งขึ้น จึงเป็นที่มาของการจัดทําบันทึกความเข้าใจว่าด้วยการพัฒนาความร่วมมือด้านการให้บริการ ด้วยวิธีการทางอิเล็กทรอนิกส์ ระหว่าง กรมการจัดหางาน และ บริษัท เคาน์เตอร์เซอร์วิส จํากัด ในวันนี้
“ความร่วมมือครั้งนี้ถือเป็นโอกาสดีในการเตรียมความพร้อมด้านอิเล็กทรอนิกส์สําหรับผู้ที่จะเดินทางไปทํางานต่างประเทศโดยกรมการจัดหางานจัดส่ง บริษัทจัดหางานจัดส่ง และผู้ที่เดินทางไปทํางานต่างประเทศด้วยตนเอง จะได้มีทางเลือกเช่นผู้ที่ประสงค์จะชําระเงินค่าสมาชิกกองทุนฯสามารถจ่ายผ่าน 7-eleven ทั่วประเทศทั้ง 14,500 แห่ง จากก่อนหน้านี้ที่ชําระได้ 3 ช่องทาง คือ ชําระเงินผ่าน Mobile Banking ผ่านเคาน์เตอร์ ธนาคารกรุงไทย จํากัด (มหาชน) และชําระเงินสด ณ สํานักงาน”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-สถาบันการบินพลเรือน โดยศูนย์พัฒนาหลักสูตรและฝึกอบรมด้านการบิน (ศพบ.) จัดพิธีมอบประกาศนียบัตรการฝึกอบรมหลักสูตร ICAO Training Developers Course (TDC) รุ่นที่ 8
วันศุกร์ที่ 30 มิถุนายน 2566
สถาบันการบินพลเรือน โดยศูนย์พัฒนาหลักสูตรและฝึกอบรมด้านการบิน (ศพบ.) จัดพิธีมอบประกาศนียบัตรการฝึกอบรมหลักสูตร ICAO Training Developers Course (TDC) รุ่นที่ 8
...
สถาบันการบินพลเรือน โดยศูนย์พัฒนาหลักสูตรและฝึกอบรมด้านการบิน (ศพบ.) จัดพิธีมอบประกาศนียบัตรการฝึกอบรมหลักสูตร ICAO Training Developers Course (TDC) รุ่นที่ 8
นายพันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการ สถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรหลักสูตร ICAO Training Developers Course (TDC) รุ่นที่ 8 ซึ่งดําเนินการฝึกอบรมระหว่างวันที่ 19 - 30 มิถุนายน 2566 โดยมีผู้เข้ารับการฝึกอบรมจํานวนทั้งสิ้น 15 คน เป็นบุคลากรจาก สํานักงานการบินพลเรือนแห่งประเทศไทย (กพท.) เมื่อวันที่ 30 มิถุนายน 2566 ณ สบพ. กรุงเทพฯ
สําหรับหลักสูตรดังกล่าว จัดขึ้นเพื่อเสริมสร้างความรู้ และทักษะในการพัฒนาหลักสูตร Competency Based Training โดยใช้กระบวนการพัฒนาหลักสูตรขององค์การการบินพลเรือนระหว่างประเทศ (ICAO Methodology) ตาม DOC 9941 เพื่อให้ผู้เข้าอบรมสามารถนําความรู้ไปเพื่อกํากับดูแล (Oversight) การพัฒนาหลักสูตรที่ กพท. รับรองให้มีแนวทางการพัฒนาตามมาตรฐาน ICAO ในรูปแบบ Competency Based Training ต่อไป ทั้งนี้ ได้รับเกียรติจากคุณ Meng Xiaoya ผู้เชี่ยวชาญจาก ICAO มาเป็นวิทยากรร่วมให้ความรู้แก่ผู้เข้าอบรมในครั้งนี้ อีกด้วย
รัฐบาลไทย-ข่าวทำเนียบรัฐบาล-กษ. ชี้แจงกรณีชาวสวนทุเรียนถูกสวมสิทธิ์ใบ GAP
วันศุกร์ที่ 30 มิถุนายน 2566
30/06/2566
กษ. ชี้แจงกรณีชาวสวนทุเรียนถูกสวมสิทธิ์ใบ GAP
กรมวิชาการเกษตร ยืนยันสั่งฟ้องผู้ส่งออก-ล้ง ที่ร่วมทําผิดสวมสิทธิ์ทุเรียน
จากกรณีที่มีการตรวจพบว่า ใบ GAP ของชาวสวนทุเรียนบางแห่งถูกนําไปใช้โดยที่เจ้าของสวนไม่ทราบ ทําให้ผู้ประกอบการล้งไม่สามารถนําทุเรียนที่รอการส่งออกขายไปต่างประเทศได้ เนื่องจากใบ GAP ไม่ตรงกันกับทุเรียนนั้น น.ส.ญาณธิชา บัวเผื่อน อดีตโฆษก กมธ.วิสามัญพิจารณาศึกษาปัญหาราคาพืชผลทางการเกษตรตกต่ํา สภาฯ เรียกร้องให้กรมวิชาการเกษตร เร่งตรวจสอบและหาคําตอบถึงที่มาของปัญหา โดยเฉพาะกรณีจับทุเรียนเถื่อนที่ จ.สระแก้ว พบว่าเป็นการนําใบ GAP ของชาวสวนทุเรียน อ.ขุนหาญ จ.ศรีสะเกษ มาแอบอ้าง หมายความว่าใบ GAP ของชาวสวนดังกล่าวถูกสวมสิทธิ์ใช่หรือไม่ โดยตั้งข้อสังเกตว่าแม้ที่ผ่านมาจะมีการแก้ปัญหา แต่ยังมีเหตุการณ์แบบเดียวกันเกิดขึ้นในทุกปี จึงตั้งข้อสังเกตว่าคนกลุ่มนี้รู้ช่องทางทํากินจากเอกสารทางราชการใช่หรือไม่ พร้อมตั้งคําถามว่ากรมวิชาการเกษตร จะดําเนินการเรื่องนี้อย่างไรนั้น
วันที่ 30 มิถุนายน 2566 นายระพีภัทร์ จันทรศรีวงศ์ อธิบดีกรมวิชาการเกษตร ชี้แจงว่า กรมวิชาการเกษตร ได้ดําเนินคดีกับผู้กระทําผิด ดังนี้
1. มอบอํานาจให้หัวหน้าด่านตรวจพืชนครพนม ไปแจ้งความร้องทุกข์ต่อพนักงานสอบสวน สถานีตํารวจภูธรเมือง นครพนม จ.นครพนม ให้ดําเนินคดีบริษัทผู้ส่งออก ฐานแจ้งข้อความอันเป็นเท็จต่อเจ้าหน้าที่ เพื่อให้ได้รับรองสุขอนามัยพืช (ส่งออกทุเรียน) ซึ่งอาจทําให้ผู้อื่นหรือประชาชนเสียหาย ตามมาตรา 137 แห่งประมวลกฎหมายอาญา
2. กรมวิชาการเกษตรออกคําสั่ง “ระงับหนังสือสําคัญแสดงการจดทะเบียนเป็นผู้ส่งผลทุเรียนสดออกไปนอกราชอาณาจักร, ทะเบียน DU” (ระงับบริษัทผู้ส่งออกที่กระทําความผิด)
3. กรมวิชาการเกษตรออกคําสั่ง “ระงับหนังสือสําคัญแสดงการขึ้นทะเบียนโรงงานผลิตสินค้าพืช, ทะเบียน DOA” (ระงับล้งที่กระทําความผิด)
นอกจากนี้ ยังได้สั่งการให้ ผอ.สคว. กําชับให้ด่านตรวจพืชทุกด่านที่ทําหน้าที่ออกใบรับรองสุขอนามัยพืช (พ.ก.7) เพิ่มความเข้มงวดในการตรวจสอบใบรับรองแหล่งผลิตพืช (GAP) ให้ถูกต้อง หากตรวจสอบพบว่าผู้ส่งออก หรือ โรงคัดบรรจุ (ล้ง) มีเจตนาแจ้งหรือให้ข้อมูลกับทางราชการในการออกใบรับรองสุขอนามัยพืช (พ.ก. 7) อันเป็นเท็จ ให้ทุกด่านตรวจพืช ดําเนินการตามกฎหมายอย่างเคร่งครัดและรอบคอบ ซึ่งกรมวิชาการเกษตรได้แนะนําวิธีการรับรองการใช้ GAP เพื่อป้องกันการสวมสิทธิ์ไว้แล้ว
ขณะเดียวกันได้ย้ําขอให้พี่น้องเกษตรกรเก็บรักษาใบ GAP ไว้อย่างดี ใบรับรอง GAP มีค่าอย่าให้ใครนํามาใช้สวมสิทธิ์ รวมถึงหนังสือสําคัญแสดงการขึ้นทะเบียนโรงงาน (ล้ง, ใบ DOA) ของท่านไม่สามารถให้เช่าใช้แทนกันได้ โดยหากไม่ปฏิบัติตามกรมวิชาการเกษตรสามารถระงับใช้หรือเพิกถอนใบ GAP/GMP หรือหนังสือสําคัญการขึ้นทะเบียนล้งได้
รัฐบาลไทย-ข่าวทำเนียบรัฐบาล-กรมทางหลวงขยายทางคู่ขนานมอเตอร์เวย์ ตอนต่างระดับบางพระ - ต่างระดับหนองขาม แล้วเสร็จ พัฒนาโครงข่ายระบบการจราจรและขนส่งของ จ.ชลบุรี
วันศุกร์ที่ 30 มิถุนายน 2566
กรมทางหลวงขยายทางคู่ขนานมอเตอร์เวย์ ตอนต่างระดับบางพระ - ต่างระดับหนองขาม แล้วเสร็จ พัฒนาโครงข่ายระบบการจราจรและขนส่งของ จ.ชลบุรี
....
กรมทางหลวง กระทรวงคมนาคม โดยสํานักก่อสร้างทางที่ 2 ได้ดําเนินโครงการก่อสร้างขยายทางหลวงหมายเลข 3701 สายทางคู่ขนานทางหลวงพิเศษระหว่างเมืองหมายเลข 7 สายชลบุรี - พัทยา ตอนต่างระดับบางพระ – ต่างระดับหนองขาม แล้วเสร็จ ระหว่าง กม.80+000 - กม.113+500 ระยะทางยาวประมาณ 33.50 กิโลเมตร ในพื้นที่ อําเภอศรีราชา จังหวัดชลบุรี ตามแผนโครงการพัฒนาเครือข่ายและระบบบริหารขนส่งสินค้าและบริการของกรมทางหลวง และเป็นการพัฒนาโครงสร้างพื้นฐานตามยุทธศาสตร์การพัฒนาระเบียงเศรษฐกิจภาคตะวันออก (EEC)
ทางคู่ขนานของทางหลวงพิเศษระหว่างเมืองหมายเลข 7 ได้แก่ ทางหลวงแผ่นดินหมายเลข 3701 ซึ่งเป็นทางบริการด้านซ้ายทาง และทางหลวงหมายเลข 3702 เป็นทางบริการด้านขวาทาง สภาพลักษณะคันทางเดิมเป็นแบบ 2 ช่องจราจร เป็นทางหลวงสายสําคัญรองรับการจราจรเชื่อมโยงพื้นที่ที่ตั้งนิคมอุตสาหกรรมหลายแห่ง มีการขยายตัวของนิคมอุตสาหกรรมและการสัญจรผ่านของประชาชน ทําให้การจราจรผ่านเส้นทางช่วงนี้มีความหนาแน่น ไม่คล่องตัว เพื่อให้ได้รับความสะดวกรวดเร็วในการเดินทาง และเพื่อรองรับพื้นที่เขตเศรษฐกิจภาคตะวันออก กรมทางหลวงจึงได้ดําเนินการก่อสร้างขยายเป็นมาตรฐานทางชั้นพิเศษขนาด 3 ช่องจราจร ตลอดโครงการ ช่องจราจรกว้างช่องละ 3.50 เมตร ไหล่ทางด้านในกว้าง 2 เมตร ทางเท้าด้านนอกกว้าง 3.5 เมตร ผิวจราจรแบบแอสฟัลท์คอนกรีต รวมงานติดตั้งไฟฟ้าแสงสว่างบนทางหลวงและอุปกรณ์อํานวยความปลอดภัย ปรับปรุงระบบระบายน้ําและขยายสะพานจํานวน 6 แห่ง งบประมาณ 657 ล้านบาท
เนื่องด้วยเส้นทางดังกล่าวเป็นเส้นทางหลักในการเดินทางเข้าจังหวัดระยอง - จันทบุรี - ตราด ซึ่งมีปริมาณการเดินทางและการขนส่งเพิ่มขึ้นทุกปี ดังนั้น โครงการก่อสร้างดังกล่าวจะทําให้มีระบบทางหลวงที่ทันสมัย ปลอดภัย มีประสิทธิภาพ สามารถกระจายความเจริญและการพัฒนาสู่ภูมิภาค รองรับการพัฒนาเศรษฐกิจในอนาคต ส่งเสริมการพัฒนาอุตสาหกรรมและการท่องเที่ยว ช่วยลดต้นทุนและประหยัดเวลาในการเดินทางและการขนส่ง
กรมทางหลวงขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-กระทรวงแรงงาน เตือน คนไทยไปทำงานถูกต้อง แต่หลบหนีการทำงาน มีสิทธิ์ถูกยกเลิกวีซ่า จับส่งกลับ ติดแบล็คลิสต์
วันศุกร์ที่ 30 มิถุนายน 2566
30/06/2566
กระทรวงแรงงาน เตือน คนไทยไปทํางานถูกต้อง แต่หลบหนีการทํางาน มีสิทธิ์ถูกยกเลิกวีซ่า จับส่งกลับ ติดแบล็คลิสต์
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานได้รับข้อมูลกรณีแรงงานไทยเดินทางไปทํางานถูกกฎหมาย ด้วยวีซ่าทักษะฝีมือ (E- 7) แต่กลับหลบหนีไม่ทํางานตามสัญญาจ้างจนถูกจับกุมและส่งกลับประเทศ นั้น
ผมขอฝากความห่วงใยไปยังคนไทยทุกคนที่มีโอกาสได้ไปทํางานอย่างถูกต้องที่เกาหลีใต้ว่า หากเกิดปัญหาในการทํางาน หรือประสบปัญหาขณะทํางานอยู่ในเกาหลีใต้ สามารถปรึกษาสํานักงานแรงงานไทยในกรุงโซลให้ช่วยเหลือได้ อย่าเลือกทําผิดกฎหมายโดยหลบหนีนายจ้าง เพราะแรงงานที่ไปทํางานถูกต้องจะได้รับสิทธิประโยชน์ตามที่กฎหมายกําหนด อาทิ เงินเดือน สวัสดิการ สิทธิ์ในการดูแลรักษา โดยขณะนี้กระทรวงแรงงานได้รับแจ้งความต้องการจากบริษัทจัดหางานฯ ที่จะพาแรงงานไทยไปทํางานอู่ต่อเรือ ในสาขาช่างเชื่อม ช่างทาสี และช่างไฟฟ้าแล้ว จํานวน 4,698 อัตรา จัดส่งไปแล้ว จํานวน 791 อัตรา อยู่ระหว่างประกาศรับสมัคร 943 อัตรา อัตราค่าจ้าง 2.3 ล้าน - 3.0 ล้านวอน/เดือน หรือประมาณ 70,000 - 108,000 บาทต่อเดือน
“การไปทํางานต่างประเทศ ไม่ว่าประเทศใดต้องเคารพกฎหมายของประเทศนั้น หากไปทํางานแล้วไม่ปฏิบัติตามสัญญาจ้าง ลักลอบหลบหนีเป็นผีน้อย จะทําให้เสียโอกาสในการทํางาน นายจ้างมีสิทธิ์แจ้งยกเลิกวีซ่าทํางาน ถูกดําเนินคดีตามพระราชบัญญัติคนเข้าเมืองสาธารณรัฐเกาหลี และถูกส่งกลับประเทศต้นทาง พร้อมขึ้นบัญชีดําไม่อนุญาตให้เดินทางกลับเข้าสาธารณรัฐเกาหลีอีก”รมว.แรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า เกาหลีใต้มีการกําหนดอัตราโทษสําหรับแรงงานต่างชาติที่ทํางานโดยไม่ได้รับใบอนุญาตทํางาน มีโทษจําคุกไม่เกิน 5 ปี หรือปรับตั้งแต่ 2,000 ถึง 100,000 บาท หรือ ทั้งจําทั้งปรับ หากไม่ทํางานตามประเภท หรือลักษณะงาน และกับนายจ้าง ณ ท้องที่ และตามที่ได้รับอนุญาต ปรับไม่เกิน 20,000 บาท ไม่มีใบอนุญาตทํางานอยู่กับตัวระหว่างทํางาน เพื่อแสดงต่อพนักงานเจ้าหน้าที่ หรือนายทะเบียน ปรับไม่เกิน 10,000 บาท และหากพํานักอาศัยผิดกฎหมายเกิดระยะเวลากําหนด มีโทษปรับตั้งแต่ 2 ล้านวอน – 30 ล้านวอน หรือประมาณ 54,000 – 810,000 บาท และถูกเพิ่มความเข้มงวดในการห้ามเดินทางกลับเข้าสาธารณรัฐเกาหลี จนถึงขึ้นบัญชีดําไม่อนุญาตเดินทางเข้าประเทศอีก
รัฐบาลไทย-ข่าวทำเนียบรัฐบาล-สธ. หารือทวิภาคีความร่วมมือด้านสาธารณสุขไทย-ออสเตรเลีย
วันศุกร์ที่ 30 มิถุนายน 2566
สธ. หารือทวิภาคีความร่วมมือด้านสาธารณสุขไทย-ออสเตรเลีย
ปลัดกระทรวงสาธารณสุข ร่วมหารือทวิภาคีความร่วมมือด้านสาธารณสุข ระหว่างกระทรวงสาธารณสุขไทย กับกระทรวงสาธารณสุขออสเตรเลีย 5 ประเด็น ได้แก่ การพัฒนานักบริหารกระทรวงสาธารณสุข, การบริหารจัดการโควิด 19, Digital Health, Therapeutic Goods Administration (TGA)
ปลัดกระทรวงสาธารณสุข ร่วมหารือทวิภาคีความร่วมมือด้านสาธารณสุข ระหว่างกระทรวงสาธารณสุขไทย กับกระทรวงสาธารณสุขออสเตรเลีย 5 ประเด็น ได้แก่ การพัฒนานักบริหารกระทรวงสาธารณสุข, การบริหารจัดการโควิด 19, Digital Health, Therapeutic Goods Administration (TGA) และมาตรการควบคุมบุหรี่ไฟฟ้า
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยว่า เมื่อวานนี้ (29 มิถุนายน 2566)ได้นําคณะผู้บริหาร ประชุมหารือทวิภาคีความร่วมมือสาธารณสุขไทย-ออสเตรเลีย ที่ Department of Health and Aged Care กรุงแคนเบอร์รา เครือรัฐออสเตรเลีย พร้อมมอบของที่ระลึกแก่ Professor Brendan Murphy, Secretary of the Department of Health and Aged Care เครือรัฐออสเตรเลีย เนื่องในโอกาสลาออกจากตําแหน่ง โดยจะมีผลวันที่ 6 กรกฎาคม นี้
นายแพทย์โอภาส กล่าวว่า การหารือทวิภาคีครั้งนี้ ได้แลกเปลี่ยนประเด็นด้านสาธารณสุขและความร่วมมือต่างๆ ที่ผ่านมา อาทิ การพัฒนานักบริหารกระทรวงสาธารณสุข ซึ่งได้นําคณะนักบริหารระดับสูงมาศึกษาดูงานที่ออสเตรเลีย เนื่องจากมีระบบสุขภาพที่น่าสนใจ สามารถแลกเปลี่ยนเรียนรู้และนําไปประยุกต์ใช้ในการทํางานได้,การบริหารจัดการโควิด 19 ซึ่งที่ผ่านมาทั้ง 2 ประเทศมีการทํางานอย่างเข้มแข็ง และออสเตรเลียมีอัตราการเข้าถึงวัคซีนค่อนข้างสูง ขณะที่ไทยสามารถบริหารจัดการให้ประชาชนเข้าถึงวัคซีนโควิค 19 ในระดับปฐมภูมิได้ดี จากการที่มีอสม. ช่วยสนับสนุนการให้บริการในพื้นที่ ทําให้ออสเตรเลียมีความสนใจและขอแลกเปลี่ยนเกี่ยวกับการคัดเลือก การอบรม และคุณสมบัติของอสม.
ด้าน Digital Health ออสเตรเลียมีการนํา Digital health ช่วยแก้ปัญหาการขาดแคลนแพทย์ในระบบสุขภาพปฐมภูมิ และใช้ Telehealth ในช่วงโควิด 19 ระบาด ซึ่งมีแนวโน้มการใช้เพิ่มขึ้น รวมถึงมีระบบ Personal Health Record ในการเก็บข้อมูลประชากร ขณะที่ไทยมีการพัฒนาเรื่องนี้อย่างต่อเนื่อง ซึ่งจากการศึกษาดูงานที่นครซิดนีย์คณะนักบริหารระดับสูงได้เรียนรู้เรื่อง Hospital in the home (HiTH) ซึ่งเป็นประโยชน์มากและสามารถนําไปประยุกต์ใช้ได้, ด้าน Therapeutic Goods Administration (TGA) ออสเตรเลียได้ร่วมมือกับหลายประเทศในภูมิภาคเอเชีย ในการให้ความช่วยเหลือและแลกเปลี่ยนเรียนรู้การพัฒนาผลิตภัณฑ์ทางการแพทย์และสุขภาพ โดยไทยมีความสนใจที่พัฒนาผลิตภัณฑ์ช่วยฟัง ซึ่งเป็นปัญหาที่พบมากขึ้นในเด็กประมาณ 200 คนต่อปี
ส่วนมาตรการการควบคุมบุหรี่ไฟฟ้า ออสเตรเลียไม่ให้มีการซื้อขายโดยเด็ดขาด ยกเว้นผู้ที่กําลังพยายามเลิกบุหรี่ และเฝ้าระวังไม่ให้แปรรูปนิโคตินในรูปแบบหมากฝรั่ง ซึ่งออสเตรเลียได้ชมเชยไทยที่ไม่ให้มีการใช้บุหรี่ไฟฟ้าเลย และถึงแม้จะมีการลักลอบนําบุหรี่ไฟฟ้าเข้าประเทศ แต่ก็ยังสามารถควบคุมอัตราการสูบบุหรี่ได้ดี
******************************************* 30 มิถุนายน 2566
รัฐบาลไทย-ข่าวทำเนียบรัฐบาล-3 กรกฎาคมนี้ รฟม. จัดเก็บค่าบริการจอดรถ อาคารจอดแล้วจร สถานีแยก คปอ. และสถานีคูคต
วันศุกร์ที่ 30 มิถุนายน 2566
3 กรกฎาคมนี้ รฟม. จัดเก็บค่าบริการจอดรถ อาคารจอดแล้วจร สถานีแยก คปอ. และสถานีคูคต
....
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้เปิดให้ประชาชนทดลองใช้บริการอาคารจอดแล้วจร สถานีแยก คปอ. และสถานีคูคต โครงการรถไฟฟ้าสายสีเขียว ช่วงหมอชิต - สะพานใหม่ - คูคต มาตั้งแต่วันที่ 16 ธันวาคม 2563 โดยไม่คิดค่าบริการ ซึ่งในระหว่างนี้ รฟม. ได้พัฒนาโดยนําเทคโนโลยีระบบจอดรถอัจฉริยะ (Smart Parking) มาทดลองให้บริการเพื่อให้ประชาชนได้รับความสะดวก รวดเร็ว พร้อมทั้งปรับปรุงสิ่งอํานวยความสะดวกต่างๆ จนปัจจุบัน อาคารจอดรถทั้ง 2 แห่ง มีความพร้อมอย่างเต็มที่สําหรับให้บริการแก่ประชาชน ในการนี้ รฟม. จะเริ่มจัดเก็บค่าบริการจอดรถ ตั้งแต่วันที่ 3 กรกฎาคม 2566 เป็นต้นไป โดยมีอัตราค่าบริการ ดังนี้
1. ผู้ใช้บริการรถไฟฟ้า คิดอัตราค่าบริการจอดรถยนต์ 2 ชั่วโมง 10 บาท และอัตราค่าบริการจอดรถจักรยานยนต์ 4 ชั่วโมง 5 บาท โดยผู้ใช้บริการจะต้องนําบัตรจอดรถไปบันทึกส่วนลดภายในเขตชําระเงิน (Paid Area) ของสถานีรถไฟฟ้าที่ใช้บริการจอดรถเท่านั้น จึงจะได้รับสิทธิ์ชําระค่าบริการจอดรถในอัตราดังกล่าว
2. ผู้ไม่ใช้บริการรถไฟฟ้า คิดอัตราค่าบริการจอดรถยนต์ ชั่วโมงละ 20 บาท และอัตราค่าบริการจอดรถ จักรยานยนต์ ชั่วโมงละ 10 บาท
3. ผู้ใช้บริการจอดรถรายเดือน (ผ่านแอปพลิเคชัน MRTA Parking) คิดอัตราค่าบริการจอดรถยนต์ เดือนละ 1,000 บาท และอัตราค่าบริการจอดรถจักรยานยนต์ เดือนละ 500 บาท ทั้งนี้ ผู้ใช้บริการจอดรถรายเดือนจะไม่ได้รับการประกันพื้นที่ว่างในการนํารถเข้าจอด เพื่อให้ผู้ใช้บริการทุกกลุ่มสามารถเข้าถึงบริการได้อย่างเท่าเทียม
ทั้งนี้ อาคารจอดรถทั้ง 2 แห่ง เปิดให้บริการทุกวัน ตั้งแต่เวลา 05.00 - 01.00 น. ซึ่งผู้ใช้บริการสามารถนํารถมาจอดและเดินทางต่อด้วยรถไฟฟ้าและระบบขนส่งสาธารณะอื่นๆ ได้ ท่านสามารถสอบถามรายละเอียดเพิ่มเติมได้ที่ Line ID : @MRTAParking หรือ แอปพลิเคชั่น MRTA Parking หรือ ติดต่อเจ้าหน้าที่ ณ ห้องทําบัตรรายเดือน สถานีแยก คปอ. โทร. 06 1734 0202 และสถานีคูคต โทร. 06 1705 0404 เว็บไซต์ รฟม. www.mrta.co.th และ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-มาเลเซียรับรองเพิ่ม “11 โรงงานผลิตสินค้าปศุสัตว์ไทย” คาดช่วยเพิ่มมูลค่าการส่งออกปี 66 มากกว่า 10%
วันศุกร์ที่ 30 มิถุนายน 2566
มาเลเซียรับรองเพิ่ม “11 โรงงานผลิตสินค้าปศุสัตว์ไทย” คาดช่วยเพิ่มมูลค่าการส่งออกปี 66 มากกว่า 10%
.....
กรมปศุสัตว์เผยหน่วยงาน Department of Veterinary Services (DVS) และ Department of Islamic Development Malaysia (JAKIM) ของประเทศมาเลเซีย ได้ประกาศรับรอง “โรงงานผลิตสินค้าปศุสัตว์ไทย” เพิ่มอีก 11 แห่ง หลังจากเดินทางมาตรวจประเมินเมื่อช่วง ก.พ. 66 – มี.ค. 66 ที่ผ่านมา แบ่งเป็น
• โรงฆ่าไก่ 7 แห่ง
• โรงฆ่าเป็ด 1 แห่ง
• โรงงานผลิตภัณฑ์นม 3 แห่ง
.
ส่งผลให้ปัจจุบันมาเลเซียรับรองโรงงานผลิตภัณฑ์ปศุสัตว์ไทยแล้ว 37 แห่ง คาดในปี 66 มูลค่าการส่งออกไปยังประเทศมาเลเซียจะเพิ่มมากกว่า 10% คิดเป็นมูลค่าที่เพิ่มราว 1,500 ล้านบาท
.
สะท้อนให้เห็นว่าห่วงโซ่การผลิตตั้งแต่ฟาร์มถึงโรงเชือดชําแหละ และการแปรรูปของไทยได้ "มาตรฐานสากล" ส่งผลให้ผู้บริโภคให้ได้บริโภคสินค้าปศุสัตว์ที่ปลอดภัย และประเทศคู่ค้าเกิดความเชื่อมั่นในกระบวนการผลิตสินค้าปศุสัตว์
.
ส่วนสถานการณ์การส่งออกสินค้าผลิตภัณฑ์ปศุสัตว์ของไทยในช่วง 4 เดือนแรกของปี 66 นั้น มีมูลค่าการส่งออก 85,059 ล้านบาท เพิ่มขึ้นจากปีที่แล้วช่วงเวลาเดียวกัน และสินค้าที่เด่น ๆ คือ เนื้อไก่แช่เย็นแช่แข็ง ซึ่งสร้างมูลค่าส่งออกได้มากกว่า 46,000 ล้านบาท จากความต้องการบริโภคของตลาดที่เพิ่มขึ้น โดยเฉพาะญี่ปุ่น สหราชอาณาจักร จีน และสหภาพยุโรป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. เผย เหตุแผ่นดินไหว จ.พิษณุโลก สถานพยาบาลได้รับผลกระทบ 2 แห่ง แต่ไม่ส่งผลโครงสร้างหลัก ยังให้บริการได้ปกติ
วันพฤหัสบดีที่ 29 มิถุนายน 2566
สธ. เผย เหตุแผ่นดินไหว จ.พิษณุโลก สถานพยาบาลได้รับผลกระทบ 2 แห่ง แต่ไม่ส่งผลโครงสร้างหลัก ยังให้บริการได้ปกติ
ผู้ตรวจราชการกระทรวงสาธารณสุข เขตสุขภาพที่ 2 เผย สถานการณ์แผ่นดินไหวที่ จังหวัดพิษณุโลกมีสถานพยาบาล 2 แห่งได้รับผลกระทบ ส่วนใหญ่เกิดรอยร้าวตามผนังอาคาร ฝ้าเพดาน และบริเวณพื้น แต่ไม่ส่งผลต่อโครงสร้างหลัก ยังสามารถให้บริการได้ตามปกติ
วันนี้ (29 มิถุนายน 2566)นายแพทย์ภาณุมาศ ญาณเวทย์สกุล ผู้ตรวจราชการกระทรวงสาธารณสุขเขตสุขภาพที่2 ให้สัมภาษณ์กรณีเกิดแผ่นดินไหวที่จังหวัดพิษณุโลก ว่า นายแพทย์สาธารณสุขจังหวัดพิษณุโลก ได้ลงพื้นที่ตรวจสอบ พบมีสถานพยาบาลได้รับผลกระทบ2 แห่ง ได้แก่ โรงพยาบาลบางกระทุ่ม ตําบลไผ่ล้อม อําเภอบางกระทุ่ม และโรงพยาบาลส่งเสริมสุขภาพตําบลไผ่ล้อม ได้ประสานผู้ว่าราชการจังหวัดพิษณุโลก สํานักงานโยธาธิการและผังเมืองจังหวัด และกองแบบแผนกรมสนับสนุนบริการสุขภาพ เข้าตรวจสอบโครงสร้างอย่างละเอียด เพื่อความปลอดภัยของผู้ป่วยและเจ้าหน้าที่ ซึ่งจากการประเมินเบื้องต้น ไม่มีผลกระทบต่อโครงสร้างหลัก ส่วนใหญ่เกิดรอยร้าวตามผนังอาคารฝ้าเพดาน และบริเวณพื้น ส่วนเครื่องมือ ครุภัณฑ์ทางการแพทย์ และสาธารณูปโภค ไม่ได้รับความเสียหาย ยังสามารถให้บริการได้ตามปกติ โดยจัดพื้นที่ปลอดภัยไว้บริการ และสํานักงานสาธารณสุขจังหวัดพิษณุโลกยังได้ให้ความรู้ประชาชนในการป้องกันตนเองจากแผ่นดินไหวด้วย
******************************************* 29 มิถุนายน 2566
รัฐบาลไทย-ข่าวทำเนียบรัฐบาล-โฆษกรัฐบาลแจง สำนักการโยธา กทม. ยืนยันสะพานไทย-เบลเยียม มั่นคงแข็งแรงดี เปิดให้บริการปกติ เตือนอย่าแชร์ข่าวปลอมที่ทำให้เกิดความเข้าใจผิดในสังคม ผู้แชร์ข้อมูลเท็จมีความผิดตามกฎหมาย
วันศุกร์ที่ 30 มิถุนายน 2566
30/06/2566
โฆษกรัฐบาลแจง สํานักการโยธา กทม. ยืนยันสะพานไทย-เบลเยียม มั่นคงแข็งแรงดี เปิดให้บริการปกติ เตือนอย่าแชร์ข่าวปลอมที่ทําให้เกิดความเข้าใจผิดในสังคม ผู้แชร์ข้อมูลเท็จมีความผิดตามกฎหมาย
โฆษกรัฐบาลแจง สํานักการโยธา กทม. ยืนยันสะพานไทย-เบลเยียม มั่นคงแข็งแรงดี เปิดให้บริการปกติ เตือนอย่าแชร์ข่าวปลอมที่ทําให้เกิดความเข้าใจผิดในสังคม ผู้แชร์ข้อมูลเท็จมีความผิดตามกฎหมาย
วันที่ 30 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณีมีการเผยแพร่ข้อมูลและข่าวทางโซเชียลมีเดีย ระบุ “ตอนนี้อย่าผ่านไป สะพานไทย-เบลเยียม นะ สะพานแอ่นลง กลัวอันตราย จส.100 แจ้งมา” นั้น ไม่เป็นความจริงแต่อย่างใด เนื่องจากทางหน่วยงานที่เกี่ยวข้อง โดยสํานักการโยธา กรุงเทพมหานคร ได้มีการเข้าไปตรวจสอบ “สะพานไทย-เบลเยียม” แล้วยืนยันว่าไม่พบความผิดปกติและสะพานมีความ มั่นคงแข็งแรงดี สามารถเปิดใช้งานได้ตามปกติ
นายอนุชาฯ ย้ําว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนต่อปัญหาข้อมูลอันเป็นเท็จบนโลกอินเทอร์เน็ตและช่องทางออนไลน์ประเภทต่าง ๆ เช่น เว็บไซต์ แพลตฟอร์มโซเชียลมีเดีย หรือแอปพลิเคชันบนโทรศัพท์มือถือ ไลน์ ฯลฯ โดยได้กําชับให้ทุกหน่วยงานที่เกี่ยวข้องติดตามเฝ้าระวังอย่างใกล้ชิด และตรวจสอบ หากพบข่าวสารที่ไม่ถูกต้อง ให้รีบแก้ไขปัญหา และชี้แจงให้ข้อมูลที่ถูกต้องให้ประชาชนและสังคมรับทราบโดยเร็ว เพื่อป้องกันไม่ให้มีการเผยแพร่ข้อมูลหรือข่าวสารที่เป็นเท็จขยายวงกว้างเพิ่มขึ้น อันจะส่งผลเสียหายต่อประชาชนทั้งชีวิตและทรัพย์สิน
“ขอย้ําให้ประชาชนตระหนักรู้ถึงการใช้เทคโนโลยีและการรับข้อมูลข่าวสารต่าง ๆ โดยเฉพาะในโลกสังคมออนไลน์ต่าง ๆ ต้องเป็นไปอย่างรู้เท่าทัน และมีการคิดวิเคราะห์ตรวจสอบข้อมูลต่าง ๆ จากหน่วยงานที่เกี่ยวข้องและเชื่อถือได้ ก่อนที่จะเชื่อและแชร์ทุกครั้ง เพื่อป้องกันไม่ให้เกิดผลกระทบและความเสียหายต่อตนเองและผู้อื่นรวมถึงสังคมในวงกว้าง อีกทั้งการแชร์ข้อมูลอันเป็นเท็จยังเป็นการกระทําผิดกฎหมาย โดยหากการแชร์ข้อมูลนั้นไปกระทบกับบุคคลอื่น อาจเข้าข่ายกระทําความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติมมาตรา 14 (1) โดยทุจริต หรือโดยหลอกลวง นําเข้าสู่ระบบคอมพิวเตอร์ ซึ่งข้อมูลคอมพิวเตอร์ที่บิดเบือนหรือปลอม ไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน อันมิใช่การกระทําความผิดฐานหมิ่นประมาทตามประมวลกฎหมายอาญา ต้องระวางโทษจําคุกไม่เกิน 5 ปี หรือปรับไม่เกิน 100,000 บาท หรือทั้งจําทั้งปรับ” นายอนุชาฯ กล่าว